Diddeleng - Wikipedia, déi fräi Enzyklopedie

# Diddeleng

### Vu Wikipedia, der fräier Enzyklopedie.

| Diddeleng |

An anere Sproochen | fr.: Dudelange de: Düdelingen
Gemeng | Diddeleng
Buergermeeschter | Alex Bodry (LSAP)
Kanton | Esch-Uelzecht
Awunner | 17.900
Fläch | km²
Koordinaten | 49° 28’ 56’’ N, 6° 5’ 4’’ O
Awunner (Gemeng) | 17.900
Fläch (Gemeng) | 2138 ha
Uertschaften - Gemengen - Stied

Geographesch Lag vun Diddeleng

Diddeleng ass eng lëtzebuergesch Uertschaft a Stad an Haaptuert vun der Gemeng mat deemselwechte Numm. Et ass och déi eenzeg Uertschaft an der Gemeng.

## [Änneren] Geographie

Diddeleng läit am Nordoste vum loutréngeschen Minettsbaséng um Rand vun der Cuesta vum Bajocium am Dall vun der Diddelengerbaach.

De Süde vum Dall wou grouss Industrieanlage stinn ass vun Osten hier vun dën Héichte vun dëm Doggerplateau begrenzt an no Norden a Nordoste geet en op an den Dall vun der Gander an der Uelzecht.

Am Nordweste steet eng eenzel Kopp de Gehaansbierg, ee sougenannten Ëmlaafbierg, mat enger Héicht vu 405 m, op dem och Iwwerreschter vun enger Buergruin a réimescher Festung zë fanne sinn.

Säin héichste Punkt ass op der Grenz vun Téiteng um Kalebierg op 435 m.

Eng besser bekannten héich Plaz ass de Ginzebierg deen eng héicht vun 424 m iwwer NN huet a wou den RTL's-Sender steet, deen e bai klorem Wieder op méi wéi 50 km gesi kann.

Séin déiwste Punkt ass am Thilleweier op der franséischer Grenz op 256 m.

Diddelenger Gemeng

### [Änneren] Nopeschdierfer

Zu Lëtzebuerg

- Helleng
- Beetebuerg
- Näerzeng
- Keel
- Téiteng

A Frankräich

- Wuelmereng
- Kanffen
- Zoufftgen
- Hoen

## [Änneren] Geschicht vun der Stad an der Gemeng

Duerch d'Gesetz vum 4. August 1907 kritt Diddeleng den Titel "Stad". Mat dësem Gesetz ginn déi zwee fréier Dierfer Bireng a Butschebuerg an d'Stad mat iwwerholl a sinn haut Quartiere vun Diddeleng.

D'Geschicht vun Diddeleng ass staark geprägt vun der industrieller Entwécklung am Minett. Gläich an der zweeter Halschent vum 19. Jorhonnert war Diddeleng eng Héichbuerg vun der Stolfabrikatioun. Et war eng grouss Schmelz mat Héichiewen, engem Stolwierk an engem Walzwierk opgeriicht ginn, mat spéider niewendrunn enger Galvaniséierungsanlag an enger Sauerstoffanlag an enger Gare fir déi fäerdeg Produkter op Zich ze verlueden. De Schinnequai ass haut nach ee Begrëff fir all Diddelenger.

Ëm 1882 hunn d'Patronë vun der Diddelenger Schmelz den Opdrag ginn fir eng Zillebäckerei opzeriichten, wëll si Zille gebraucht hu fir hir Hangeren, Atelieren a Kamäiner ze bauen, an awer och fir d'Aarbechterhaiser an de Kolonie wéi am Brill an der Hondsgaass (rue du Travail), an an der Lachegaass (rue de Zouftgen). Dës Fabrik gouf vun engem belschen Industriellen dem Victor Tassin opgeriicht op der Plaz wat haut de Quartier Wolkeschdall ass.

No der Restrukturéierung vun der ARBED an den 1980er Joren ass nëmme méi ee kaalt Walzwierk iwweregbliwwen an eng Beschichtungsanlag.

Duerno hu sech zu Diddeleng a ronderem kleng, mëttel an och e puer méi grouss Industrien niddergelooss sou wéi Giebel, Husky, a Luxguard.

## [Änneren] D'Quartiere vun Diddeleng

- Banzelt
- Bireng
- Brill
- Butschebuerg
- Gaffelt

- Quartier Italien
- Wolkeschdall
- Op der Schmelz
- Um Déich
- Boltebierg

- Ribeschpont

## [Änneren] Awunnerzuelen

Démographesch Entwécklung
Joer | Awunner | Joer | Awunner | Joer | Awunner | Joer | Awunner
--- | --- | --- | --- | --- | --- | --- | ---
1851 | 1652 | 1930 | 14657 | 1996 | 16500 | 2001 | 17804
1882 | 1604 | 1945 | 12110 | 1997 | 16681 | 2002 | 17921
1890 | 5091 | 1975 | 14654 | 1998 | 16900 | 2003 | 17966
1900 | 8751 | 1985 | 13791 | 1999 | 17391 | 2004 | 18141
1910 | 10803 | 1995 | 16255 | 2000 | 17620 | 2005 | 18297

## [Änneren] Buergermeeschteren

- 1797-1798 : Jean Magnette
- 1798-1799 : Michel Krips
- 1799-1801 : Jean Michel Philippart
- 1801-1804 : Michel Weber
- 1804-1805 : Max Boland
- 1805-1807 : Orphée Bernard
- 1807-1814 : Frantz Plutot
- 1815-1821 : Jean Baptiste Schmitt
- 1822-1836 : Jean Pierre Gérard
- 1836-1844 : Pierre Theis

- 1844-1849 : Michel Berwick
- 1849-1854 : Jean Antoine Philippart
- 1854-1861 : Michel Landtgen
- 1861-1863 : Henri Steichen
- 1864-1882 : Franz Theis
- 1882-1893 : Michel Adolphe Sinner
- 1894-1896 : Pierre Theis
- 1897-1902 : Jean Nieles
- 1903-1914 : Pierre Theis
- 1914-1920 : Jean Berchem

- 1920-1925 : Michel Gindt
- 1925-1928 : François Scholer
- 1929-1935 : Emile Ludwig
- 1935-1946 : Théodore Thiel
- 1946-1965 : Jean Fohrmann
- 1965-1973 : René Hartmann
- 1973-1984 : Nicolas Birtz
- 1985-1993 : Louis Rech
- 1994-2004 : Mars Di Bartolomeo
- 2004- : Alex Bodry

## [Änneren] Kuckeswäertes

Gehaansbierg

- Naturpark Haard
- Gehaansbierg
  - Buergruinen
  - Aussiichtstuerm mat Plattform op 16 Meter Héicht
- D'Kierch St. Martin an déi restauréiert Stahlhut Uergel vun 1912.
- Den 285 Meter héijen Antennepotto vun RTL um Ginzebierg

## [Änneren] Bekannten Diddelenger

- Andy Bausch, Filmregisseur
- Jean Hengen, Äerzbeschof
- Edy Schütz, Vëlosportler
- Dominique Lang, Moler
- Nic Biever, Minister
- Mars Di Bartolomeo, Minister
- Alex Bodry, Minister
- Nic Hoffmann, Geschäftsmann a Gemengerot bekannt als den Zockernicki
- Jean Fohrmann, Buergermeeschter, Papp vum Marthe Bigelbach-Fohrmann a Monni vum Alex Bodry
- Erna Hennicot-Schoepges, Politikerin

D'Schoul an der Rue Ribbeschpont mat der Turnhal.
Vue iwwer Butschebuerg op den RTL-Antennepotto
RTL-Antennepotto

## [Änneren] Partnerschafte mat auslännesche Stied

- Lauenburg/Elbe (Däitschland), zënter 1958, ([1])
- Manom (Frankräich), zënter 1958, ([2])
- Lebork (Polen), zënter dem 29. September 2001, ([3])
- Dour (Belsch), zënter dem 25. November 2002, ([4])

## [Änneren] Interkommunal Syndikater

MINETT-KOMPOST – STEP – TICE – SICEC – SIDOR – SES – SEBES – PROSUD – SIGI – SICONA Ouest

### [Änneren] Kuckt och

- Lëscht vun de Lëtzebuerger Gemengen
- Lëscht vun de Lëtzebuerger Stied
- F91 Diddeleng

### [Änneren] Um Spaweck

- Offiziell Säit vun der Stad Diddeleng
- Offiziell Säit vun der Diddelenger Stadmusek
- Syvicol
- TICE
- Den F91

Gemengen am Kanton Esch-Uelzecht

Beetebuerg | Déifferdeng | Diddeleng | Esch-Uelzecht | Fréiseng | Keel | Leideleng | Monnerech | Péiteng | Reckeng op der Mess | Réiser | Rëmeleng | Schëffleng | Suessem

Vun "http://lb.wikipedia.org../../../d/i/d/Diddeleng.html"

Categories: Stied zu Lëtzebuerg | Lëtzebuerger Gemengen | Lëtzebuerger Uertschaften

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- Nederlands
- Polski
- Português